ΕΡΩΤΗΣΗ 1 
Μια επιχείρηση εξετάζει αύξηση τιμής κατά 10%. Για ένα προϊόν η ελαστικότητα ζήτησης είναι -0,6, ενώ για ένα άλλο είναι -1,5. Ποια δήλωση είναι σωστή; 
Α) Η αύξηση της τιμής αναμένεται να αυξήσει τα έσοδα και στα δύο προϊόντα. 
Β) Η αύξηση της τιμής αναμένεται να μειώσει τα έσοδα και στα δύο προϊόντα. 
Γ) Για το πρώτο προϊόν τα έσοδα αναμένεται να αυξηθούν, ενώ για το δεύτερο να μειωθούν. 
Δ) Δεν μπορούμε να συμπεράνουμε τίποτα χωρίς να γνωρίζουμε το κόστος παραγωγής. 
Σωστή απάντηση: Γ 
Επεξήγηση:
→ 1ο προϊόν: E = -0,6 → |E| < 1 → ανελαστική ζήτηση Με αύξηση της τιμής κατά 10%, η ζητούμενη ποσότητα αναμένεται να μειωθεί κατά: -0,6 × 10% = -6% Η ποσότητα μειώνεται λιγότερο από όσο αυξάνεται η τιμή. Επομένως, τα συνολικά έσοδα της επιχείρησης αναμένεται να αυξηθούν. 
→ 2ο προϊόν: E = -1,5 → |E| > 1 → ελαστική ζήτηση Με αύξηση της τιμής κατά 10%, η ζητούμενη ποσότητα αναμένεται να μειωθεί κατά: -1,5 × 10% = -15% . Άρα η ποσότητα μειώνεται περισσότερο από όσο αυξάνεται η τιμή. Σε αυτή την περίπτωση, τα συνολικά έσοδα αναμένεται να μειωθούν.

ΕΡΩΤΗΣΗ 2 
Ποιο από τα παρακάτω θεωρείται σύμφωνα με την οικονομική επιστήμη δημόσιο αγαθό; 
Α) Δημόσια Υγεία 
Β) Δημόσια Παιδεία 
Γ) Εθνική Άμυνα 
Δ) Δημόσια Πάρκα
Σωστή Απάντηση: Γ

ΕΡΩΤΗΣΗ 3
Μια εταιρεία συνδρομητικής υπηρεσίας έχει εκτιμήσει ότι η μηνιαία ζήτηση για το προϊόν της δίνεται από τη σχέση:
Q = 1.000 − 20P
όπου Q είναι ο αριθμός των συνδρομών και P η μηνιαία τιμή σε ευρώ. Σήμερα η τιμή είναι €30. Η διοίκηση θέλει να μεγιστοποιήσει τα έσοδα. Ποια από τις παρακάτω προτάσεις είναι σωστή;
Α) Στην τρέχουσα τιμή η ελαστικότητα είναι −0,67. Η ζήτηση είναι ανελαστική, άρα η εταιρεία πρέπει να αυξήσει την τιμή.
Β) Στην τρέχουσα τιμή η ελαστικότητα είναι −1,5. Η ζήτηση είναι ελαστική, άρα η εταιρεία πρέπει να μειώσει την τιμή στα €25, όπου τα έσοδα μεγιστοποιούνται.
Γ) Στην τρέχουσα τιμή η ελαστικότητα είναι −1,5. Η ζήτηση είναι ελαστική, άρα η εταιρεία πρέπει να αυξήσει την τιμή για να αντισταθμίσει τις χαμένες πωλήσεις.
Δ) Η ελαστικότητα είναι σταθερή σε όλα τα σημεία της καμπύλης (ίση με −20), οπότε τα έσοδα δεν εξαρτώνται από το επίπεδο της τιμής.
Σωστή απάντηση: Β
Επεξήγηση:
1. Ελαστικότητα στην τρέχουσα τιμή
• Στα €30: Q = 1.000 − 20 × 30 = 400 συνδρομές
• Ελαστικότητα σε σημείο: Ε = (ΔQ/ΔP) × (P/Q) = −20 × (30/400) = −1,5
• Επαλήθευση με μικρή μεταβολή: αν η τιμή πάει από €30 σε €31 (+3,33%), η ποσότητα πέφτει από 400 σε 380 (−5%). Άρα Ε = −5% / 3,33% = −1,5.
Επειδή |Ε| > 1, η ζήτηση είναι ελαστική. Σε ελαστική ζήτηση, η μείωση της τιμής αυξάνει τα έσοδα.
2. Πού μεγιστοποιούνται τα έσοδα
Σε γραμμική καμπύλη ζήτησης τα έσοδα μεγιστοποιούνται εκεί όπου |Ε| = 1, δηλαδή στο μέσο της καμπύλης:
	Τιμή 
	Ποσότητα 
	Έσοδα 
	Ελαστικότητα

	€35
	300
	€10.500
	−2,33


	€30 (σήμερα) 
	400 
	€12.000 
	−1,5

	€25 
	500 
	€12.500 ← μέγιστο 

	−1,0

	€20 
	600 

	€12.000 
	−0,67



Αν η τιμή μειωθεί στα €25, τα έσοδα αυξάνονται κατά €500 τον μήνα.
Γιατί είναι λάθος οι άλλες επιλογές:
Α: Αντιστρέφει τον λόγο P/Q (400 / (20 × 30) = 0,67). Είναι συχνό λάθος υπολογισμού, και οδηγεί στην αντίθετη απόφαση.
Γ: Ο υπολογισμός είναι σωστός, αλλά το συμπέρασμα λάθος. Σε ελαστική ζήτηση, η αύξηση τιμής μειώνει τα έσοδα: στα €35 πέφτουν στα €10.500.
Δ: Μπερδεύει την κλίση με την ελαστικότητα. Η κλίση (−20) είναι σταθερή σε ευθεία γραμμή, η ελαστικότητα όμως αλλάζει σε κάθε σημείο. Είναι υψηλή στις υψηλές τιμές και χαμηλή στις χαμηλές.

ΕΡΩΤΗΣΗ 4
Το μηνιαίο εισόδημα ενός καταναλωτή αυξάνεται από 1.500 € σε 1.800 €. Οι μηνιαίες διαδρομές που κάνει με τα αστικά μέσα μεταφοράς μειώνονται από 40 σε 34, καθώς στρέφεται στη χρήση ΙΧ. Πόση είναι η εισοδηματική ελαστικότητα ζήτησης και πώς χαρακτηρίζεται το αγαθό;
Α) −0,75 — κατώτερο αγαθό 
Β) 0,75 — κανονικό αγαθό πρώτης ανάγκης
Γ) −1,25 — κανονικό αγαθό πολυτελείας
Δ) −0,15 — κατώτερο αγαθό
Σωστή απάντηση: A 
Επεξήγηση:
H ποσοστιαία μεταβολή του εισοδήματος ΔΥ είναι +20% ενώ η ποσοστιαία μεταβολή της ποσότητας -15%. Συνεπώς από τον τύπο Ε = %ΔQ/%ΔY = -0,75 < 0 άρα κατώτερο αγαθό.

ΕΡΩΤΗΣΗ 5
Μια σημαντική τεχνολογική ανακάλυψη μειώνει κατά 30% το κόστος παραγωγής των συσσωρευτών λιθίου, οι οποίοι αποτελούν βασικό εξάρτημα των ηλεκτρικών οχημάτων. Ποια είναι η επίπτωση αυτής της εξέλιξης στην αγορά των ηλεκτρικών οχημάτων και πώς διαμορφώνονται η τιμή (𝑃*) και η ποσότητα ισορροπίας (𝑄*);
Α) Προκαλείται αποκλειστικά αύξηση της προσφερόμενης ποσότητας (κίνηση κατά μήκος της αρχικής καμπύλης προσφοράς), με αποτέλεσμα η ποσότητα ισορροπίας να αυξηθεί (𝑄*↑) και η τιμή ισορροπίας να μειωθεί (𝑃*↓).
Β) Προκαλείται αύξηση της προσφοράς, οδηγώντας σε χαμηλότερη τιμή ισορροπίας (𝑃*↓) και μεγαλύτερη ποσότητα ισορροπίας (𝑄*↑).
Γ) Η μείωση του κόστους των συσσωρευτών προκαλεί άμεση αύξηση της ζήτησης, οδηγώντας σε υψηλότερη τιμή ισορροπίας (𝑃*↑) και μεγαλύτερη ποσότητα ισορροπίας (𝑄*↑).
Δ) Προκαλείται μείωση της προσφοράς, οδηγώντας σε υψηλότερη τιμή ισορροπίας (𝑃*↑) και χαμηλότερη ποσότητα ισορροπίας (𝑄*↓).
Σωστή απάντηση: Β

